## Endring siden forrige versjon

[]

## Hensikt

Sikre optimal håndtering ved bruk av miljøgassen N2O2 (lystgass) ved Føde-barselseksjonen SØ.

## Målgruppe

Leger og jordmødre ved føde-barselseksjonen.

## Fremgangsmåte

### Generelt

Lystgass er en kjemisk forbindelse av nitrogen og oksygen. Lystgass regnes til de smertelindringsmetodene som har generell virkning. Gassen tas opp raskt i blodomløpet ved innånding og blir ført til de organer i kroppen som tar i mot og formidler smerteimpulser, som ryggmargen og hjernen. Smerteimpulsene minsker samtidig som kroppens frigjøring av endorfiner øker. Gassen forsvinner raskt når man slutter å puste den inn. Fordi analgesien inntrer raskt og forsvinner raskt, kan man regulere graden av analgesi i takt med riene. Lystgass er et relativt svakt analgetikum, og har smertedempende effekt hos 30 – 50 %. Effekten vil øke med økende partiell konsentrasjon av inhalert gass. En fordel med lystgass er at kvinnen selv kan styre tilførsel, den har rask effekt og kan kombineres med alle andre typer av analgesi.

Bivirkninger:

Hørsels-, syns-, følelses og luktinntrykk kan forandres og forsterkes, noen kvinner opplever denne effekten ubehagelig mens andre opplever det positivt. Kvalme og følelse av å være omtåket er vanlige bivirkninger. Det er ikke påvist negativ påvirkning på barn eller fødselsutfall som instrumentell forløsning, sectio eller blødning ved bruk av lystgass.

### Utstyr

Dobbeltmaske, koblingshus, engangsfilter, engangs slangesett, evakueringsslange, flowmeter ejektor, flowindikator, slangeholder, manøverpanel. Kontroller at utstyret er korrekt montert for det tas i bruk. Se bruksanvisning som ligger på hvert føderom.

### Arbeidsprosess

Kvinnen kan puste lystgass under hele den aktive åpningsfasen. Kvinnen bør informeres om bivirkningene ved bruk av lystgass. Jordmor bør være hos kvinnen og veilede henne når lystgass tas i bruk.

* Kvinnen bør informeres om virkning, bivirkninger og bruk, og at hun kan bli omtåket dersom hun puster inn for mye. Dette vil gi seg dersom hun slipper masken opp og puster vanlig romluft.
* Start gjerne på en lav blanding eks 30 % lystgass og 70 % oksygen, ved behov økes doseringen.
* Det er viktig med riktig pusteteknikk for å få god effekt. Kvinnen skal puste helt ut innen hun begynner å puste i masken og puste seg gjennom rien frem til den begynner å gi seg. Kvinnen holder selv masken og puster med åpen munn rolig inn og ut. Kvinnen skal starte med å puste lystgass så fort hun registrer at det er en ri på vei.
* Kvinnen skal ikke bruke lystgass i ripausen. **Det er viktig at kvinnen puster både ut og inn i masken for å forhindre utslipp av lystgass i rommet. Ved avslutning av rien, pust inn romluft og pust ut i masken 4-5 åndedrag.**
* Dokumenter bruk av lystgass i partogrammet i Partus.
* Lystgass kan også brukes til de kvinner som føler sterkt ubehag ved GU eller i forbindelse med suturering som kompliment til annen smertelindring.

Lystgass kan brukes når kvinner ligger i badekar. Kvinner som puster lystgass i badekar skal ikke forlates alene. Lystgassen kan flyttes mellom føderom og badekar.

**Rengjøring:**

Efter fødselen skal dobbeltmasken og koblingshus vaskes i vaskemaskin (ikke ta delene fra hverandre).

Slange med deler skal vaskes x 1/uke. Delene skal ikke tas fra hverandre. De skal alltid vaskes dersom det vært i kontakt med smitte.

På desinfeksjonsrom henger beskrivelse med bilder som angir hvordan utstyret skal vaskes.

#### Referanser

|  |  |
| --- | --- |
| [A4.2/7.1-15](https://kvalitet.so-hf.no/docs/pub/DOK53318.pdf) | [Blander, gass - oksygen/nitrogenoksid, lystgass eAdavantage, brukeropplæring](https://kvalitet.so-hf.no/docs/pub/DOK53318.pdf) |

|  |
| --- |
|  [Nasjonal veileder i fødselshjelp 2014. Norsk gynekologisk forening](http://legeforeningen.no/Fagmed/Norsk-gynekologisk-forening/Veiledere/Veileder-i-fodselshjelp-2014/) |
|  [Medikamentell smertelindring ved fødsel. Dahl V: Tidsskrift Nor Lægeforening 2002; 122: 1688-90](http://www.tidsskriftet.no/pls/lts/PA_LTS.Vis_Seksjon?vp_SEKS_ID=568982) |

* [Inhaled analgesia for pain management in labour. Cochrane Syst Rev. 2012](http://www.ncbi.nlm.nih.gov/pubmed/22972140)

[Tidsskr Nor Lægeforen 2002; 122:1688 – 90](http://tidsskriftet.no/article/568982/)

* [AGA healthcare: Lystgass under fødsel](file:///%5C%5Csikt.sykehuspartner.no%5CData%5CSOHF%5CFelles%5CSomatikk%5CKK%5CFelles%5Cfra_intern%5CFAGUTVIKLINGSJORDMOR%5CProsedyrearbeid%5CLystgass%20ved%20f%C3%B8dsel%20norsk.pdf)
* [A qualitative analysis of parturients’ experiences using nitrous oxide for labor analgesia: It is not just about pain relief](https://onlinelibrary.wiley.com/doi/full/10.1111/birt.12374). [Michael G. Richardson MD](https://onlinelibrary.wiley.com/action/doSearch?ContribAuthorStored=Richardson%2C+Michael+G); [Britany L. Raymond MD](https://onlinelibrary.wiley.com/action/doSearch?ContribAuthorStored=Raymond%2C+Britany+L); [Curtis L. Baysinger MD](https://onlinelibrary.wiley.com/action/doSearch?ContribAuthorStored=Baysinger%2C+Curtis+L) Bradley T. Kook MD; David H. Chestnut MD Birth vol. 46. Issue 1.

#### Vedlegg

|  |  |
| --- | --- |
| [V01](https://kvalitet.so-hf.no/docs/dok/DOK48141.pdf) | [Lystgass - smertelindring ved fødsel, pasientinformasjon (A4.2/3.2.2-09)](https://kvalitet.so-hf.no/docs/dok/DOK48141.pdf) |

#### Slutt på Prosedyre